Document ID: /roh_data/filtered/fineweb-2-filterrobots_roh.jsonl.gz/7515

A las 22:19 ha la Polizia chantunala dal Grischun survegnì l'annunzia ch'i brischia en ina abitaziun a la Ringstrasse. Ina famiglia da trais persunas era vegnida a chasa e remartgà il fieu en la chombra da durmir. L'um da 32 onns ha lura empruvà da stizzar las flommas cun in stizzafieu, latiers è el sa blessà vid ils egls.
Ils pumpiers da Cuira cun 20 persunas e tschintg vehichels èn lura vegnids da stizzar il fieu. En acziun eran era quatter patruglias da la polizia da citad. La raschun pertge ch'igl ha brischà n'è anc betg clera.
Ord l'archiv
RTR novitads 16:00